text: Tað eru í ár 25 ár síðani, at galdandi fólkaskúlalóg varð sett í gildi. Ávísar broytingar og tillagingar eru gjørdar hesi árini m.a. við atliti at sertilboðum, landsroyndum, øktum tímatali og einstøk lærugrein er løgd afturat. Sjálv skipanin er tó lítið broytt, har tað í mestan mun er lagt afturat bókligu undirvísingini hjá næmingunum. Tað er sjálvsagt umráðandi, at fólkaskúlin veitir næmingunum eina dygdargóða fakliga undirvísing, men næmingarnir hava samstundis tørv á einum fjølbroyttum skúladegi, har teir eisini hava møguleika at royna og menna sínar handaligu og skapandi førleikar og royna ymsar arbeiðshættir. Ein broyting í skipanini varð tó gjørd í 2019, har skúlarnir fingu møguleika at flyta 2 tímar í hvørjum flokki til at menna lærugreinir innan handaverk og list, vallærugreinir í framhaldsdeildini ella seta inn í flokkum við øktum læraratímum, men hetta var tó avmarkað til ávísar lærugreinir.
text: #000004
text: Arbeiðsbólkurin hevur í sínari viðgerð lagt dent á, at karmarnir í fólkaskúlanum verða skipaðir soleiðis, at fólkaskúlin í øllum sínum virksemi skal hava umstøður og førleika at taka atlit at trivnaði og læring hjá tí einstaka við tí sjónarmiði, at læring og trivnaður óloysiliga hanga saman. Lærararnir skulu røkka einstaka næminginum, samstundis sum vit skapa rúm fyri einari fjøltáttaðari undirvísing.
text: #000005
text: Floksstødd, tvílæraraskipan og ein fjølbroytt undirvísing eru grundleggjandi fortreytir fyri at skapa læring, trivnað og tær góðu relatiónirnar í flokkinum, har lærarar hava tíð til einstaka næmingin, so at næmingarnir kenna seg bæði sæddar og hoyrdar. Tað er umráðandi, at fyriskipanirnar í fólkaskúlanum taka hædd fyri hesum, so at næmingarnir uppliva, at læringin bæði er spennandi og viðkomandi, og atlit verða tikin at førleikum, tørvi og evnum hjá tí einstaka.
text: #000006
text: Í álitinum eru 18 tilmæli, har høvuðstilmælini eru at lækka floksstøddina, at menna tvílæraraskipanina og at umskipa tíma- og lærugreinabýtið, soleiðis at skúlin í størri mun fær sett inn og lagt til rættis í mun til tørvin í einstaka flokkinum. Áherðsla er samstundis løgd á førleikamenning, sum er ein fyritreyt fyri, at skúlin bæði kann skipa samlæring og eina fjølbroytta undirvísing, har dentur verður lagdur á bæði bókligu, handaligu og skapandi lærugreinarnar, umframt fjølbroyttar arbeiðshættir. Umráðandi er at skúlin í sínari ráðlegging av undirvísingini í hvørjum flokki bæði tekur hædd fyri trivnaði og einari fjølbroyttari undirvísing.
text: #000007
text: 64 milliónir krónur í halli í 2024
text: #000011